નવસારી : કોટન મિલ ચાલ ખાતે રહેતા પીંકીબેન લક્ષ્મણભાઈ મકવાણાએ નોંધાવેલી ફરિયાદમાં જણાવ્યું છે કે, તેમના કોટન મિલ ચાલ પાસે આવેલી દરગાહ આગળ મૂકેલા સિનિયર સિટીઝન માટેના બાંકડાઓ (૧) અશ્વિન ચૌહાણ, (૨) જીગો મનજી દાફડા, (૩) ભાવિન મહેશ સોલંકી, (૪) નરેશભાઈ ભીખાભાઈ વાળસુર હટાવતા હતા તે સમયે તેણે તેના ભાઈ વિજયભાઈએ ચારે જણાને સિનિયર સિટીઝન માટે મૂકેલા બાંકડા કેમ હટાવો છો એમ કહેતા અશ્વિન ચૌહાણ, જીગો મનજી દાફડા અને ભાવિન સોલંકીએ એક બીજાની મદદગારીથી વિજયભાઈને ગાળાગાળી કરી, ઢીકમુક્કીનો માર માર્યો હતો.